**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/885-13/2020.

**137/2020.**

**HATÁROZAT**

 - **veszélyhelyzetben átruházott hatáskörben meghozott döntésről** -

**2021. évi Bursa Hungarica felsőoktatási ösztöndíjpályázatok elbírálásáról**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testületének** **Szociális és Humán Bizottsága helyett átruházott hatáskörben eljárva** az alábbi határozatot hozom:

1. A Bursa Hungarica 2021. évi ösztöndíjpályázatra beérkezett pályázatokat elbíráltam, és az egyes támogatások mértékét az alábbiak szerint állapítom meg:

**Bursa Hungarica 2021. Felsőoktatási ösztöndíjpályázat**

**„A” típus**

Támogatásban részesül:

|  |  |  |  |
| --- | --- | --- | --- |
| **Ssz.** | **Pályázat azonosító** | **Név** | **Támogatás összege (Ft.)** |
| **1.** | BURSA-2021-A-2442 | ………………... | **4000**  |
| **2.** | BURSA-2021-A-2447 | ………………... | **4000** |
| **3.** | BURSA-2021-A-7575 | ………………... | **4000** |
| **4.** | BURSA-2021-A-0435 | ………………... | **4000** |
| **5.** | BURSA-2021-A-10653 | ………………... | **4000** |
| **6.** | BURSA-2021-A-10646 | ………………... | **4000** |
| **7.** | BURSA-2021-A-15003 | ………………... | **4000** |
| **8.** | BURSA-2021-A-8330 | ………………... | **4000** |
| **9.** | BURSA-2021-A-9579 | ………………... | **4000** |
| **10.** | BURSA-2021-A-0478 | ………………... | **4000** |
| **11.** | BURSA-2021-A-1316 | ………………... | **4000** |
| **12.** | BURSA-2021-A-1910 | ………………... | **4000** |
| **13.** | BURSA-2021-A-1927 | ………………... | **4000** |
| **14.** | BURSA-2021-A-4889 | ………………... | **4000** |

A képviselő-testület a 343/2019. (IX.30.) Kt. számú határozatával elfogadott, a Bursa Hungarica felsőoktatási ösztöndíjpályázat elbírálási rendjét meghatározó szabályzat alapján nem tekinthető szociálisan hátrányos helyzetűnek, ezáltal nem részesülhet támogatásban:

|  |  |  |  |
| --- | --- | --- | --- |
| **Ssz.** | **Pályázat azonosító** | **Név** | **Támogatás összege (Ft.)** |
| **1.** | BURSA-2021-A-11503 | ………………... | **-** |
| **2.** | BURSA-2021-A-0871 | ………………... | **-** |
| **3.** | BURSA-2021-A-16093 | ………………... | **-** |
| **4.** | BURSA-2021-A-11195 | ………………... | **-** |
| **5.** | BURSA-2021-A-6827 | ………………... | **-** |

1. A támogatási összegeket rögzítem, a döntéseket véglegesítem a Bursa Hungarica Elektronikus Pályázatkezelési és Együttműködési Rendszeren keresztül
2020. december 4. napjáig.
2. A Támogatáskezelő részére megküldöm meg a Támogatott és nem támogatott, valamint a bírálatból formai okból kizárt pályázók eredeti döntési listáit
2020. december 7. napjáig.
3. A polgármesteri hivatal hirdetőtábláján és a helyben szokásos módon nyilvánosságra hozom a nyújtott támogatások összesített adatait és a pályázókat értesítem az EPER-Bursa rendszeren keresztül elektronikusan vagy postai úton a döntésekről 2020. december 8. napjáig.
4. Gondoskodom az önkormányzati ösztöndíjak Támogatáskezelő részére történő utalásáról.
5. Felkérem a jegyzőt, hogy tegyen javaslatot a 2021. évi költségvetésben a Bursa Hungarcia Ösztöndíjpályázatok fedezetének biztosítására.

**INDOKOLÁS**

Tiszavasvári Város Önkormányzata Képviselő-testülete 130/2020.(IX.24.) Kt. számú határozatával döntött arról, hogy csatlakozik a Bursa Hungarica Felsőoktatási Ösztöndíjrendszer 2021. évi fordulójához. Ezen döntésnek megfelelően kiírásra kerültek az „A” és „B” típusú pályázati felhívások. A pályázatok benyújtási határideje 2020. november 5. napja volt.

A megadott határidőre összesen 19 db pályázat érkezett. Az összes beküldött pályázat „A” típusú. 1 db érvénytelen pályázat érkezett az önkormányzathoz. (A pályázati adatlap a határidőn túl került benyújtásra.)

A képviselő-testület a 343/2019. (IX.30.) Kt. számú határozatával saját szabályzatot (továbbiakban: Szabályzat) fogadott el a pályázatok elbírálási rendjéről, amiben egy pontrendszer került bevezetésre, mely az ösztöndíj összegének megállapításában nyújt segítséget a pályázó szociális rászorultsága alapján. A pályázatok elbírálása a Szabályzatnak megfelelően zajlott.

A Szabályzat II. pontja (1) bekezdése alapján a Szabályzat alkalmazásában az tekinthető szociálisan hátrányos helyzetűnek, akinek családjában az egy főre jutó nettó jövedelem nem haladja meg az öregségi nyugdíj mindenkori legkisebb összegének 300 %-át.
(jelenleg 85 500 Ft)

A Szabályzat II. pontja (3) bekezdése alapján a jövedelemtől függetlenül a Bizottság megállapíthatja méltányosságból az ösztöndíjat azon pályázók részére, akik a szabályzat V. pont (3) bekezdése alapján számítandó pontjai összesítve elérik a 20 pontot.

Mivel 5 pályázó (………………..., ………………..., ………………..., ………………..., ………………...) esetében a pályázóval egy háztartásban élők egy főre jutó nettó jövedelme meghaladja az öregségi nyugdíj mindenkori legkisebb összegének 300 %-át, valamint a pályázó nem érte el a Szabályzat pontrendszere szerint számítandó 20 pontot, pályázataik nem részesülhetnek támogatásban.

Magyarország Kormánya a veszélyhelyzet kihirdetéséről szóló **478/2020. (XI.3.) Korm. rendeletével** az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2020. november 26.

 **Szőke Zoltán**

 **polgármester**